дъмпинга
 (65)
 Пазарът на Съюза е много привлекателен, тъй като е най-големият в света и на него съществуват значителни съюзни и национални стимули за потребление на биодизел. Следователно за производителите в САЩ би било удобно да използват свободния си капацитет в пълна степен и същевременно да пренасочат част от експортните си продажби от по-малко рентабилния пазар на други трети държави към пазара на Съюза.
 (66)
 Въз основа на таблицата в съображение 51 Комисията стигна до заключението, че производителите в САЩ като цяло продават на трети държави на цени, които са по-ниски от цените им на вътрешния пазар.
 (67)
 В това отношение, с оглед на значителния свободен капацитет на промишлеността на САЩ, съчетан с привлекателността на пазара на Съюза по отношение на размера и продажните цени, по-специално с оглед на равнището на цените на износа на САЩ за трети държави, и с оглед на предишните практики на заобикаляне на мерките, Комисията стигна до заключението, че дъмпинговият внос от САЩ вероятно ще възникне повторно, ако се допусне срокът на действие на мерките да изтече.
 4. ВРЕДА
 4.1. Определение за промишленост на Съюза и производство на Съюза
 (68)
 Според данните, предоставени от заявителя, по време на разглеждания период сходният продукт е бил произвеждан от 49 производители в Съюза. Те представляват „промишлеността на Съюза“ по смисъла на член 4, параграф 1 от основния регламент.
 (69)
 Общото производство на Съюза по време на разследвания период в рамките на прегледа бе изчислено на близо 14 млн. тона. Комисията достигна до тази стойност въз основа на информацията, предоставена от промишлеността на Съюза. Както е посочено в съображение 19, в извадката бяха включени трима производители от Съюза, представляващи 17,5 % от общото производство на сходния продукт в Съюза.
 4.2. Потребление на Съюза
 (70)
 Комисията установи потреблението на Съюза въз основа на информацията от промишлеността и от Comext по отношение на данните за вноса.
 (71)
 Потреблението на Съюза се е променяло, както следва:
 Таблица 2
 Потребление на Съюза (в тонове)
 (14)
 2017 г.
 2018 г.
 2019 г.
 Разследван период в рамките на прегледа
 Общо потребление в Съюза (в тонове)
 13 843 702
 15 444 700
 15 762 282
 16 955 685
 Индекс
 100
 112
 114
 122
 Източник: данни за промишлеността на Съюза, Comext
 (72)
 По време на разследвания период в рамките на прегледа потреблението на биодизел в Съюза, изчислено като сбор от вноса на биодизел и общите продажби на промишлеността на Съюза на пазара на ЕС, се е увеличило с 22 %, т.е. от 13,8 млн. тона през 2017 г. на 16,9 млн. тона.
 4.3. Внос от засегнатата държава
 4.3.1. Обем и пазарен дял на вноса от засегнатата държава
 (73)
 Комисията установи обема на вноса въз основа на информацията, предоставена от Евростат (база данни на Comext). Пазарният дял на вноса бе установен въз основа на предоставените от заявителя данни за продажбите на промишлеността на Съюза на вътрешния пазар и въз основа на Comext по отношение на данните за търговията.
 (74)
 Вносът от засегнатата държава се е променял, както следва:
 Таблица 3
 Обем на вноса (в тонове), пазарен дял и